3. ลักษณะการประกอบธุรกิจ

 ประวัติความเป็นมาของบริษัท

ธนาคารก่อตั้งขึ้นเมื่อวันที่ 8 มิถุนายน 2488 ด้วยทุนจดทะเบียนแรกเริ่ม 5 ล้านบาท
บริการของธนาคารเมื่อเริ่มก่อตั้งคือ
การรับฝากเงินและให้ดอกเบี้ยแก่ประชาชนรวมทั้งการให้กู้ยืมเพื่อประกอบธุรกิจ
โดยคิดดอกเบี้ยตามความเหมาะสม
ธนาคารได้นำหุ้นสามัญเข้าจดทะเบียนในตลาดหลักทรัพย์แห่งประเทศไทยและเริ่มเข้าทำการซื้อขายเมื่อวันที่
9 กุมภาพันธ์ พ.ศ. 2519 และได้จดทะเบียนแปรสภาพเป็นบริษัทมหาชนจำกัด เมื่อ พ.ศ. 2536

 การเปลี่ยนแปลงและพัฒนาการที่สำคัญ และการทำธุรกิจของธนาคารกสิกรไทยปี 2554 และทิศทางปี 2555

ท่ามกลางสถานการณ์ทางเศรษฐกิจในปี 2554 ที่แวดล้อมไปด้วยปัจจัยกดดันจากภายนอกประเทศ
โดยเฉพาะปัญหาวิกฤตการคลังในยุโรป และการฟื้นตัวอย่างเชื่องช้าของเศรษฐกิจสหรัฐฯ
รวมทั้งปัญหาอุทกภัยที่เกิดขึ้นในพื้นที่เศรษฐกิจสำคัญของประเทศ
อันส่งผลกระทบต่อภาคอุตสาหกรรมและเศรษฐกิจไทยอย่างรุนแรงในช่วงปลายปี
เครือธนาคารกสิกรไทยตระหนักถึงความสำคัญของการให้การสนับสนุนลูกค้าทุกกลุ่ม
และมุ่งมั่นพัฒนาการทำงานร่วมกันของทั้งเครือธนาคารกสิกรไทย
โดยยึดความต้องการของลูกค้าเป็นศูนย์กลาง เพื่อให้สามารถนำเสนอผลิตภัณฑ์และบริการของทั้ง 6
บริษัทในเครือธนาคารกสิกรไทยได้อย่างครบวงจร ไม่ว่าจะเป็นการเปิดให้บริการ K-Value
Chain Solutions
เพื่อตอบสนองความต้องการในวงจรธุรกิจของบริษัทขนาดใหญ่ที่มีเครือข่ายธุรกิจยาวและซับซ้อน
ตั้งแต่ ต้นน้ำถึงปลายน้ำ
ด้วยผลิตภัณฑ์สินเชื่อและบริการทางการเงินที่ออกแบบเพื่อให้เข้ากับความต้องการที่แตกต่างกัน
ของแต่ละธุรกิจ รวมไปถึงการพัฒนาผลิตภัณฑ์ Industry Solutions
ที่ตอบสนองความต้องการของลูกค้าผู้ประกอบการใน 8 กลุ่มอุตสาหกรรมหลัก
การปรับปรุงผลิตภัณฑ์และบริการเพื่อส่งเสริมการค้าระหว่างประเทศด้วย K-Trade Premier และ
SME Super Trade Credit Program การร่วมมือกับ บจก. ลีสซิ่งกสิกรไทย
ในการพัฒนาผลิตภัณฑ์
ทางการเงินที่สามารถตอบสนองความต้องการของลูกค้าผู้ประกอบการผ่านโครงการ K-SME
Leasing Plus ตลอดจนการสนับสนุนด้านการเงิน ความรู้
และเครือข่ายทางธุรกิจให้กับลูกค้าผ่านโครงการ K SME Care ซึ่งดำเนินการมา
อย่างต่อเนื่องตลอดระยะเวลา 5 ปีที่ผ่านมา

สำหรับลูกค้าบุคคล เครือธนาคารกสิกรไทยเป็นสถาบันการเงินแห่งแรกที่นำเสนอโครงการนำร่อง
Escrow Agent โดยให้บริการร่วมกับ 6 บริษัทอสังหาริมทรัพย์ชั้นนำ
ในการทำหน้าที่เป็นคนกลางหรือผู้ดูแลผลประโยชน์ของคู่สัญญาซื้อขายบ้านระหว่างผู้ซื้อที่อยู่อาศัยและผู้ประกอบการอสังหาริมทรัพย์
รวมถึงการเปิดโครงการ “เดินบัญชีเพื่ออนาคต”
ที่พัฒนามาจากความเข้าใจในข้อจำกัดของลูกค้าที่มีอาชีพอิสระ
ให้สามารถใช้พฤติกรรมการออมเงินมาเป็นข้อมูลประกอบการขอสินเชื่อได้

นอกจากนั้น ด้วยเล็งเห็นถึงโอกาสทางธุรกิจในต่างประเทศ
โดยเฉพาะประเทศจีนที่ยังมีความต้องการสินเชื่อจากกลุ่มผู้ประกอบการเอสเอ็มอีอยู่อีกมาก
ธนาคารในฐานะที่เป็นสถาบันการเงินชั้นนำในประเทศที่ชำนาญด้านธุรกิจเอสเอ็มอี
จึงมีโอกาสขยายธุรกิจและเพิ่มส่วนแบ่งการตลาดธนาคารพาณิชย์ในจีน
เพื่อให้สอดคล้องกับแผนพัฒนาเศรษฐกิจของจีนและไทย ทั้งนี้ ในปี 2554
เครือธนาคารกสิกรไทยประสบความสำเร็จในการสร้างพันธมิตรธุรกิจ
กับธนาคารขนาดใหญ่หลายแห่งในประเทศจีน
รวมทั้งเป็นธนาคารพาณิชย์ไทยแห่งแรกที่เปิดศูนย์ธุรกิจไทย-จีนที่ ครบวงจรในประเทศไทย
เพื่อเป็นศูนย์กลางในการให้ข้อมูลและคำปรึกษาในด้านการดำเนินธุรกิจและการลงทุน
สำหรับนักลงทุนไทยที่สนใจไปลงทุนในประเทศจีน
และนักธุรกิจจีนที่ต้องการเข้ามาลงทุนในประเทศไทย ขณะเดียวกัน
ธนาคารยังได้นำเสนอบริการทางการเงินที่สนับสนุนธุรกิจระหว่างไทย-จีนอย่างต่อเนื่อง อาทิ
บริการรับประกันการโอนเงินดอลลาร์ฯ ไปประเทศจีนได้ภายในวันเดียว และบริการต่างๆ
ที่เกี่ยวข้องกับธุรกรรมเงินหยวน

นอกเหนือจากรูปแบบการขยายธุรกิจในประเทศจีนโดยการตั้งสาขา
เครือธนาคารกสิกรไทยใช้รูปแบบการขยายธุรกิจในประเทศอื่น ๆ
ผ่านการมีเครือข่ายพันธมิตรกับธนาคารในประเทศต่างๆ
เพื่อตอบสนองต่อความต้องการของนักลงทุนต่างประเทศที่เข้ามาลงทุนในไทย
และต่อความต้องการของบริษัทไทยที่ประสงค์ไปลงทุนในประเทศต่าง ๆ ในภูมิภาคเอเชีย
ยกตัวอย่างเช่น ญี่ปุ่น เกาหลีใต้ และเวียดนาม เป็นต้น

ขณะเดียวกัน เครือธนาคารกสิกรไทยได้ให้ความสำคัญกับการติดต่อและเยี่ยมเยือนลูกค้า
เพื่อประเมินความเสียหายจากเหตุการณ์อุทกภัย
และนำเสนอมาตรการช่วยเหลือที่เหมาะสมและทันท่วงทีแก่ลูกค้าแต่ละรายอย่างต่อเนื่อง
โดยรูปแบบความช่วยเหลือ ครอบคลุมทั้งในช่วงการสำรวจความเสียหาย ช่วงฟื้นฟูกิจการ
และช่วงเร่งการผลิตเต็มกำลัง ตลอดทั้งวงจรธุรกิจของลูกค้า อันได้แก่ ซัพพลายเออร์ ผู้ผลิต
และผู้บริโภค ส่วนมาตรการช่วยเหลือลูกค้าบุคคลนั้น ประกอบไปด้วยการลดยอดผ่อนชำระรายเดือน
การผ่อนผันการชำระดอกเบี้ย หรือการลดยอดผ่อนชำระขั้นต่ำ
สำหรับสินเชื่อผู้บริโภคในแต่ละประเภท

ทั้งนี้ เครือธนาคารกสิกรไทยให้ความสำคัญกับการพัฒนางานสนับสนุนในทิศทางที่สอดประสานกันด้วย
โดยในด้านทรัพยากรบุคคล
ได้มีการสรรหาพนักงานในตำแหน่งงานที่สอดคล้องกับกลยุทธ์ขององค์กรและธุรกิจ
มีการพัฒนาศักยภาพความเป็นผู้นำอย่างต่อเนื่อง
รวมถึงการเสริมสร้างวัฒนธรรมองค์กรให้พนักงานมีพฤติกรรมตามที่มุ่งหวัง
สำหรับด้านเทคโนโลยีสารสนเทศ ได้มุ่งเน้นการพัฒนาระบบงาน
การจัดการด้านความปลอดภัยและเสถียรภาพของระบบ
และการบริหารจัดการความต่อเนื่องทางธุรกิจ
อันจะสนับสนุนให้การดำเนินกลยุทธ์ทางธุรกิจประสบผลสำเร็จ
และตอบสนองความต้องการของหน่วยธุรกิจได้อย่างมีประสิทธิภาพ

ความพยายามและการดำเนินการทั้งหมด
นอกจากจะส่งผลให้เครือธนาคารกสิกรไทยบรรลุเป้าหมายทางธุรกิจที่ดีขึ้นแล้ว
ยังทำให้ได้รับการยอมรับจากหน่วยงานต่าง ๆ ทั้งในและต่างประเทศ
ดังจะเห็นได้จากหลากหลายรางวัลที่ได้รับในระหว่างปี 2554[1] ซึ่งที่สำคัญ ได้แก่

+----------------------------------+-----------------------------------+
| รางวัลสำหรับสายงานธุรกิจ             |                                   |
| และรางวัลสำคัญอื่นๆ                  |                                   |
+==================================+===================================+
| -   รางวัล Best SME Bank in       | -   2 รางวัลจากการประกวด The Asset |
|     Thailand จากโครงการ The      |     Triple A Country Awards 2011  |
|     Asset Triple A Transaction   |     โดยนิตยสาร The Asset ได้แก่      |
|     Banking Awards 2010 & 2011   |     รางวัล Best Debt House 2011    |
|     โดยนิตยสาร The Asset          |     เป็นปีที่ 4 ต่อเนื่องกัน และรางวัล     |
|                                  |     Best Domestic Bond House 2011 |
| -   รางวัล Adman Awards ประเภท    |                                   |
|     Silver สำหรับภาพยนตร์โฆษณาชุด   | -   2 รางวัลจากโครงการ FinanceAsia |
|     Cookie Boy                   |     Achievement Awards 2011       |
|     ซึ่งเป็นรางวัลสูงสุดในสาขา Finance |     สำหรับการจ                     |
|     & Insurance จากงาน Adman     | ัดจำหน่ายพันธบัตรที่ผลตอบแทนอ้างอิงเงินเฟ้อ |
|     Awards & Symposium 2011      |     (Inflation-Linked Bond)       |
|                                  |     โดยนิตยสาร FinanceAsia ได้แก่    |
| -   รางวัล Best Deal of the Year  |     รางวัล Best Local Currency     |
|     จากนิตยสาร Alpha Southeast    |     Bond และรางวัล Best Thailand   |
|     Asia และรางวัล Solar Best     |     Deal                          |
|     Deal of the Year จากนิตยสาร   |                                   |
|     Project Finance              | -   รางวัล Best Trade Finance Bank |
|     สำหรับการเป                   |     โดยนิตยสาร Global Review       |
| ็นที่ปรึกษาและสนับสนุนทางการเงินภายใต้โค |                                   |
| รงการก่อสร้างโรงไฟฟ้าพลังงานแสงอาทิตย์ | -   รางวัล Best Foreign Exchange   |
|                                  |     Bank 2011 โดยนิตยสาร           |
| -   รางวัล VISA DEBIT INNOVATION  |     FinanceAsia                   |
|     AWARD 2010 จากบริษัท           |                                   |
|     วีซ่าอินเตอร์เนชั่นแนล             | -   รางวัล                         |
|     (เอเชียแปซิฟิค) จำกัด            |     ธนาคา                         |
|                                  | รบริหารความเสี่ยงยอดเยี่ยมของประเทศไทย |
| -   2 รางวัลจากนิตยสาร Project     |     ประจำปี 2554 (Asia Risk Awards |
|     Finance ประจำปี 2553/2554 คือ  |     2011, House of the Year,      |
|     รางวัล Best Project Finance   |     Thailand) โดยนิตยสาร Asia Risk |
|     Deal of the Year in          |                                   |
|     Southeast Asia               | -   รางวัล                         |
|     ในฐานะที่ปรึกษาทางการเงิน        |                                   |
|     และรางวัล Best Project        |   สุดยอดบริษัทที่มีนวัตกรรมยอดเยี่ยมประจำปี |
|     Finance Deal of the Year in  |     2554 (Thailand’s Most         |
|     Southeast Asia               |     Innovative Companies          |
|     ในฐานะผู้จัดหาสินเชื่อร่วม          |     Award 2011) กลุ่มบริการ          |
|                                  |     โดยคณะพาณิชยศาสตร์และการบัญชี     |
| -   รางวัล Best Retail Bank in    |     จุฬาลงกรณ์มหาวิทยาลัย             |
|     Thailand เป็นปีที่ 2 ติดต่อกัน      |                                   |
|     และรางวัล Best Retail Banking | -   รางวัล Top Company for Leaders |
|     Brand จากวารสาร The Asian    |     Award (TCFL) โดยติดอันดับ Top 20 |
|     Banker                       |     ในภูมิภาคเอเชียแปซิฟิค จากนิตยสาร   |
|     โดยเป็นธน                     |     Fortune ร่วมกับบริษัท Aon Hewitt  |
| าคารแห่งเดียวในประเทศที่ได้รับรางวัลในปี |                                   |
|     2554                         |                                   |
|                                  |                                   |
| -   รางวัล Best Retail Bank of    |                                   |
|     the Year 2011 เป็นปีที่ 4        |                                   |
|     ต่อเนื่องกัน                     |                                   |
|     และรางวัลยอดเยี่ยมบูธสวยงาม      |                                   |
|     เป็นปีที่ 5 ติดต่อกัน จากงาน Money  |                                   |
|     Expo 2011                    |                                   |
|     โดยวารสารการเงินการธนาคาร     |                                   |
+----------------------------------+-----------------------------------+

สำหรับในปี 2555
การดำเนินธุรกิจของเครือธนาคารกสิกรไทยยังคงยึดมั่นในหลักการที่มีลูกค้าเป็นศูนย์กลาง
(Customer Centricity)
โดยมุ่งตอบสนองความต้องการด้วยผลิตภัณฑ์ทางการเงินและบริการของทั้ง 6
บริษัทในเครือธนาคารกสิกรไทยที่เป็นเลิศ (K Excellence)
รวมทั้งการให้บริการที่เหนือกว่าบริการทางการเงิน (K Now)
ที่มุ่งเน้นการส่งเสริมคุณภาพชีวิตของลูกค้าในทุกด้าน ด้วยการคิดริเริ่มสร้างสรรค์สิ่งใหม่ ๆ
เพื่อสร้างคุณค่าและตอบโจทย์ความต้องการในทุกช่วงชีวิตของลูกค้า ซึ่งกลยุทธ์หลักที่ให้ความสำคัญ
ประกอบด้วย 3 ด้าน คือ ด้านผลิตภัณฑ์ (Product)
ที่เน้นการสร้างนวัตกรรมใหม่เพื่อตอบสนองความต้องการของลูกค้าได้อย่างทันท่วงที
ด้านแบรนด์และการตลาด (Branding and Marketing)
ที่เน้นการสร้างความชัดเจนและความสอดคล้องของแบรนด์ในทุกระดับ และด้านคุณภาพการให้บริการ
(Service Quality) ที่เน้นการสร้างประสบการณ์ดีเลิศให้กับลูกค้าในทุกช่องทาง

นอกจากนี้
เครือธนาคารกสิกรไทยวางกลยุทธ์สำหรับรองรับความต้องการที่แตกต่างกันในแต่ละกลุ่มลูกค้า ดังนี้

-   กลยุทธ์ธุรกิจลูกค้าบรรษัท โดยมุ่งเน้นการเป็นพันธมิตรที่ลูกค้าไว้วางใจ (Trusted
    Partner) ด้วยการเพิ่มมูลค่าทางธุรกิจตั้งแต่ต้นน้ำถึงปลายน้ำ
    เพื่อสนับสนุนการต่อยอดธุรกิจของทั้งลูกค้าและคู่ค้าของลูกค้า
    ผ่านผลิตภัณฑ์ทางการเงินที่ครบวงจร
    พร้อมทั้งการให้คำปรึกษาที่ครอบคลุมความต้องการทั้งด้านการเงินและไม่ใช่การเงิน
    เพื่อสนับสนุนให้ลูกค้าประสบความสำเร็จอย่างยั่งยืน

-   กลยุทธ์ธุรกิจลูกค้าผู้ประกอบการ
    โดยมุ่งเน้นการรักษาความเป็นผู้นำในตลาดเอสเอ็มอีและเป็นที่หนึ่งในทุกพื้นที่ที่มีศักยภาพ
    ผ่านการสื่อสารทางการตลาดที่มีประสิทธิภาพและต่อเนื่อง การเพิ่มลูกค้าใหม่ที่มีศักยภาพสูง
    เพิ่มการถือครองผลิตภัณฑ์ที่สร้างรายได้ค่าธรรมเนียมสูง
    การบริหารความสัมพันธ์กับลูกค้าทั้งด้านธุรกิจและส่วนตัวผ่านการพัฒนากรอบความร่วมมือกับเครือข่ายการขายและให้บริการ
    การปรับปรุงกระบวนการทางธุรกิจให้มีประสิทธิภาพยิ่งขึ้น
    การบริหารจัดการสัดส่วนพอร์ตสินเชื่อ และการบริหารคุณภาพสินทรัพย์

-   กลยุทธ์ธุรกิจลูกค้าบุคคล โดยมุ่งเน้นการเป็นผู้ให้บริการทางการเงินหลักของลูกค้า
    การให้ความสำคัญกับลูกค้าที่สร้างรายได้สูงให้กับธนาคาร
    การสื่อสารแบรนด์และพัฒนาศักยภาพด้านการตลาด อย่างต่อเนื่อง
    การบริหารจัดการเครือข่ายสาขา
    รวมทั้งการเพิ่มประสิทธิภาพและประสิทธิผลทั้งด้านการบริการและการขาย

นอกจากแผนงานต่าง ๆ ข้างต้นแล้ว เครือธนาคารกสิกรไทยยังให้ความสำคัญกับการพัฒนาศักยภาพ
ของโครงสร้างพื้นฐานด้านอื่น ๆ อย่างต่อเนื่อง
ทั้งในด้านการบริหารจัดการต้นทุนอย่างมีประสิทธิภาพ
การบริหารความเสี่ยงให้สอดคล้องกับสภาพแวดล้อมภายนอก การพัฒนาทรัพยากรบุคคล
และการพัฒนาเทคโนโลยีสารสนเทศ
เพื่อให้มั่นใจได้ว่าเครือธนาคารกสิกรไทยจะสามารถดำเนินยุทธศาสตร์และบรรลุเป้าหมายตามที่กำหนดไว้ได้

 โครงสร้างกลุ่มบริษัท

ธนาคารถือหุ้นในบริษัทย่อยและบริษัทร่วม ณ วันที่ 31 ธันวาคม 2554 มีดังต่อไปนี้

+-------------------+-----------------------+--------+-------+-------+
| ชื่อบริษัท            | ประเภทธุรกิจ            | ทุนจด   | ทุนชำ  | กา    |
|                   |                       | ทะเบียน | ระแล้ว | รถือหุ้น |
|                   |                       |        |       |       |
|                   |                       | (ล     | (ล้า   | ของธ  |
|                   |                       | ้านบาท) | นบาท) | นาคาร |
|                   |                       |        |       |       |
|                   |                       |        |       | (     |
|                   |                       |        |       | ร้อยละ |
|                   |                       |        |       | )     |
+===================+=======================+========+=======+=======+
| บริษัทย่อย           |                       |        |       |       |
+-------------------+-----------------------+--------+-------+-------+
| 1. บบส. เพทาย     | บริหารสินทรัพย์ท          | 3      | 3,    | 1     |
|                   | ี่รับโอนจากธนาคารกสิกรไทย | ,350.0 | 350.0 | 00.00 |
+-------------------+-----------------------+--------+-------+-------+
| 2. บลจ. กสิกรไทย   | ธุรกิจกา                | 135.8  | 135.8 | 1     |
|                   | รจัดการลงทุนและการจัดการ |        |       | 00.00 |
|                   | กองทุน                 |        |       |       |
+-------------------+-----------------------+--------+-------+-------+
| 3. บจก. แฟคเตอรี   | ธุรกิจใ                 | 160.0  | 160.0 | 1     |
| แอนด์ อีควิปเมนท์     | ห้เช่าซื้อและลีสซิ่งเครื่องจักร |        |       | 00.00 |
|                   |                       |        |       |       |
| กสิกรไทย           |                       |        |       |       |
+-------------------+-----------------------+--------+-------+-------+
| 4. บจก.           | ธุร                    | 900.0  | 900.0 | 1     |
| ลีสซิ่งกสิกรไทย       | กิจให้เช่าซื้อและลีสซิ่งรถยนต์ |        |       | 00.00 |
+-------------------+-----------------------+--------+-------+-------+
| 5. บจก.           | สนับสนุนงานธนาคาร       | 10.0   | 6.0   | 1     |
| ศูนย์วิจัยกสิกรไทย     | งานวิจัย และ            |        |       | 00.00 |
|                   | งานประชาสัมพันธ์         |        |       |       |
+-------------------+-----------------------+--------+-------+-------+
| 6. บจก. โพรเกรส   | ดูแลขนส่งเงิน            | 20.0   | 20.0  | 1     |
| กันภัย              | ตรา                   |        |       | 00.00 |
|                   | สารการเงินและทรัพย์สินมีค่า |        |       |       |
+-------------------+-----------------------+--------+-------+-------+
| 7. บจก. โพรเกรส   | ตัวแทนจำหน่ายสินค้า/บริการ | 23.0   | 23.0  | 1     |
| พลัส               | รับจ้างทำของ            |        |       | 00.00 |
+-------------------+-----------------------+--------+-------+-------+
| 8.  บจก. โพรเกรส  | รับโอน                 | 187.9  | 159.7 | 1     |
|     แลนด์ แอนด์     | บริหาร                 |        |       | 00.00 |
|                   | และจำหน่ายสินทรัพย์รอการข |        |       |       |
| บิลดิงส์             | ายของบริษัทเงินทุนภัทรธนกิจ |        |       |       |
|                   | จำกัด(มหาชน)           |        |       |       |
+-------------------+-----------------------+--------+-------+-------+
| 9. บจก. โพรเกรส   | ให้บริการงาน            | 5.0    | 5.0   | 1     |
| ฟาซิลิตีส์ แมเนจเมนต์  | บริหารอาคารและงานบริการ |        |       | 00.00 |
|                   | ทำความสะอาด           |        |       |       |
+-------------------+-----------------------+--------+-------+-------+
| 10. บจก. โพรเกรส  | กำกับดูแลแล             | 20.0   | 6.0   | 1     |
| แมเนจเมนท์         | ะจัดการทรัพย์สินที่ได้จากการ |        |       | 00.00 |
|                   | ชำระหนี้ของธนาคาร       |        |       |       |
+-------------------+-----------------------+--------+-------+-------+
| 11. บจก. โพรเกรส  | ให้บริการจัดหา           | 10.0   | 10.0  | 1     |
| ซอฟท์แวร์           | พัฒนาและดูแลระบบงาน     |        |       | 00.00 |
|                   | รับประมวลผล            |        |       |       |
|                   | และฝึกอบรมการใช้โปรแกรม |        |       |       |
|                   | และระบบคอมพิวเตอร์      |        |       |       |
+-------------------+-----------------------+--------+-------+-------+
| 12. บจก. โพรเกรส  | กำกับ                  | 3.0    | 3.0   | 1     |
| สโตร์เรจ           | ดูแลและจัดการสินค้าคงคลังที่ |        |       | 00.00 |
|                   | ลูกค้า                  |        |       |       |
|                   | ธนาคารนำมาว           |        |       |       |
|                   | างเป็นหลักประกันกับธนาคาร |        |       |       |
+-------------------+-----------------------+--------+-------+-------+
| 13. บจก. โพรเกรส  | ให้บริการจ              | 2.0    | 2.0   | 1     |
| เซอร์วิส            | ัดหาพนักงานบริการด้านต่างๆ |        |       | 00.00 |
+-------------------+-----------------------+--------+-------+-------+
| 14. บจก. โพรเกรส  | ให้บริการจัดจ้างสรรหา     | 1.0    | 1.0   | 1     |
| เอช อาร์           | แรงงานภายนอกแก่ธนาคาร  |        |       | 00.00 |
+-------------------+-----------------------+--------+-------+-------+
| 15. บจก. โพรเกรส  | ให้บริก                 | 5.0    | 5.0   | 1     |
| แอพไพรซัล          | ารรับประเมินราคาหลักทรัพย์ |        |       | 00.00 |
+-------------------+-----------------------+--------+-------+-------+
| 16. บจก. โพรเกรส  | ให้บริการข้อมูล           | 4.0    | 4.0   | 1     |
| เซอร์วิส ซัพพอร์ท     | ผลิตภัณฑ์/บริการของธนาคาร |        |       | 00.00 |
+-------------------+-----------------------+--------+-------+-------+
| 17. บจก. ร่วมทุน    | ธุรกิจเงินร่วมลงทุน        | 200.0  | 200.0 | 1     |
| เค-เอสเอ็มอี        |                       |        |       | 00.00 |
+-------------------+-----------------------+--------+-------+-------+
| 18. บจก. โพรเกรส  | ให้บริการงานติดตามแล     | 5.0    | 5.0   | 1     |
| คอลเลคชั่น          | ะแก้ไขหนี้สินเชื่อของธนาคาร |        |       | 00.00 |
+-------------------+-----------------------+--------+-------+-------+
|                   |                       |        |       |       |
+-------------------+-----------------------+--------+-------+-------+
| 19. บจก. โพรเกรส  | ให้บริการจัดการฝึกอบ      | 1.7    | 1.7   | 1     |
| เทรนนิ่ง            | รมให้แก่พนักงานของธนาคาร |        |       | 00.00 |
+-------------------+-----------------------+--------+-------+-------+
| 20. บจก. โพรเกรส  | ประกอบกิจกา            | 10.0   | 10.0  | 1     |
| มัลติ อินชัวรันส์       | รเป็นนายหน้าประกันวินาศภัย |        |       | 00.00 |
| โบรกเกอร์ *******  |                       |        |       |       |
+-------------------+-----------------------+--------+-------+-------+
| 21. บลท. ข้าวกล้า * | ธุรกิจหลักทรัพย           | 10.0   | 10.0  | 1     |
|                   | ์ประเภทจัดการเงินร่วมลงทุน |        |       | 00.00 |
+-------------------+-----------------------+--------+-------+-------+
| 22. บจก. ธัญธนทวี   | โฮลดิ้ง                 | 1      | 1,    | 1     |
|                   |                       | ,148.7 | 148.7 | 00.00 |
+-------------------+-----------------------+--------+-------+-------+
| 23. บจก. ธัญธำรงกิจ | โฮลดิ้ง                 | 1      | 1,    | 1     |
|                   |                       | ,148.7 | 148.7 | 00.00 |
+-------------------+-----------------------+--------+-------+-------+
| 24. สัญญาร่วมลงทุน   | ธุรกิจเงินร่วมลงทุน        | 2      | 2,    | 1     |
| รวงข้าว เพื่อนไทย**  |                       | ,295.4 | 295.4 | 00.00 |
+-------------------+-----------------------+--------+-------+-------+
| 25. บจก.          | โฮลดิ้ง                 | 4      | 4,    | 1     |
| ธัญนิธิวัฒนา***       |                       | ,499.3 | 499.3 | 00.00 |
+-------------------+-----------------------+--------+-------+-------+
| 26. บจก. เมืองไทย  | โฮลดิ้ง                 | 458.7  | 458.7 | 51.00 |
| กรุ๊ป โฮลดิ้ง****     |                       |        |       |       |
+-------------------+-----------------------+--------+-------+-------+
| 27. บจก.          | ธุรกิจประกันชีวิต          | 1      | 1,    | 38.25 |
| เมือ               |                       | ,000.0 | 000.0 |       |
| งไทยประกันชีวิต***** |                       |        |       |       |
+-------------------+-----------------------+--------+-------+-------+
| 28. บจก.          | นายหน้าประกัน           | 2.0    | 2.0   | 49.98 |
| เมือง              |                       |        |       |       |
| ไทยโบรกเกอร์****** |                       |        |       |       |
+-------------------+-----------------------+--------+-------+-------+
| 29. บล. กสิกรไทย   | ธุรกิจห                 | 500.0  | 500.0 | 99.99 |
|                   | ลักทรัพย์และธุรกิจวาณิชธนกิจ |        |       |       |
+-------------------+-----------------------+--------+-------+-------+
| บริษัทร่วม           |                       |        |       |       |
+-------------------+-----------------------+--------+-------+-------+
| 1.                | ให้บริการโดยคอมพิวเตอร์   | 50.0   | 50.0  | 30.00 |
| บจก.ศูนย์ประมวลผล   |                       |        |       |       |
+-------------------+-----------------------+--------+-------+-------+

หมายเหตุ : * บลท. ข้าวกล้า เป็นบริษัทย่อยของ บลจ. กสิกรไทย

** สัญญาร่วมลงทุน รวงข้าวเพื่อนไทย เป็นสัญญาร่วมลงทุนระหว่าง บจก. ธัญธนทวี และ บจก.
ธัญธำรงกิจ

*** บจก. ธัญนิธิวัฒนา เป็นบริษัทย่อยของ บจก.ธัญธนทวี และ บจก.ธัญธำรงกิจ

**** บจก. ธัญนิธิวัฒนา ถือหุ้น บจก. เมืองไทย กรุ๊ป โฮลดิ้ง สัดส่วน 25%

*****บจก. เมืองไทยประกันชีวิต เป็นบริษัทย่อยของ บจก.เมืองไทย กรุ๊ป โฮลดิ้ง

******บจก. เมืองไทยโบรกเกอร์ เป็นบริษัทย่อยของ บจก.เมืองไทย กรุ๊ป โฮลดิ้ง

*******บจก. โพรเกรส มัลติอินชัวรันส์ โบรกเกอร์ เป็นบริษัทย่อยของ บจก.ลีสซิ่งกสิกรไทย

 นโยบายการแบ่งการดำเนินงานของบริษัทในกลุ่ม

ธนาคารได้กำหนดการแบ่งการดำเนินงานของบริษัทในกลุ่มออกตามนโยบายการลงทุน
ซึ่งแบ่งออกได้เป็น 3 กลุ่ม คือ

1. กลุ่มบริษัทที่ธนาคารลงทุนในเชิงกลยุทธ์

2. กลุ่มบริษัทที่ธนาคารลงทุนเพื่อสนับสนุนธุรกิจของธนาคาร

3.  กลุ่มบริษัทที่ธนาคารลงทุนในเชิงการค้าและอื่น ๆ

 โครงสร้างรายได้ธนาคารและบริษัทย่อย

โครงสร้างรายได้ของธนาคารและบริษัทย่อยตามงบการเงินรวมสำหรับปีสิ้นสุดวันที่ 31 ธันวาคม
มีดังนี้

หน่วย : ล้านบาท

  -----------------------------------------------------------------------------------------------------
                                                  ปี 2554            ปี 2553*           ปี 2552*  
  ----------------------------------------------- -------- -------- -------- -------- -------- --------
                                                  จำนวน    ร้อยละ    จำนวน    ร้อยละ    จำนวน    ร้อยละ

  รายได้ดอกเบี้ย                                                                                   

  รายการระหว่างธนาคารและตลาดเงิน                    7,178    7.93     2,363    3.14     1,484    2.41

  เงินรับฝาก                                        288      0.32     80       0.11     28       0.05

  เงินให้สินเชื่อ (ไม่รวมธุรกรรมตลาดซื้อคืน)                75       0.08     16       0.02     7        0.01

  ธุรกรรมตลาดซื้อคืน                                  6,815    7.53     2,267    3.02     1,449    2.35

  เงินลงทุน                                         8,414    9.30     6,929    9.22     4,204    6.83

  เงินลงทุนเพื่อค้า                                    285      0.31     279      0.37     136      0.22

  เงินลงทุนเผื่อขาย                                   4,259    4.71     3,602    4.79     3,678    5.98

  เงินลงทุนที่จะถือจนครบกำหนด                          3,870    4.28     3,048    4.06     390      0.63

  เงินให้สินเชื่อ                                      64,801   71.60    49,895   66.40    48,077   78.12

  สัญญาเช่าการเงิน                                   3,327    3.68     2,892    3.85     2,485    4.04

  อื่นๆ                                             (27)     (0.03)   192      0.26     193      0.31

  รวมรายได้ดอกเบี้ย                                  83,693   92.47    62,271   82.87    56,443   91.72

  รวมค่าใช้จ่ายดอกเบี้ย                                27,202   30.05    15,527   20.66    16,586   26.95

  รายได้ดอกเบี้ยสุทธิ                                  56,491   62.42    46,744   62.21    39,857   64.77

  รายได้ที่มิใช่ดอกเบี้ย                                                                              

  รายได้ค่าธรรมเนียมและบริการ                         26,072   28.81    22,821   30.37    19,543   31.76

  ค่าใช้จ่ายค่าธรรมเนียมและบริการ                       5,435    6.00     4,594    6.11     3,606    5.86

  รายได้ค่าธรรมเนียมและบริการสุทธิ                      20,637   22.80    18,227   24.26    15,937   25.90

  กำไรสุทธิจากธุรกรรมเพื่อค้าและปริวรรตเงินตราต่างประเทศ   5,214    5.76     4,465    5.94     4,058    6.59

  กำไร (ขาดทุน) สุทธิจากหนี้สินทางการเงินที่กำหนดให้        (54)     (0.06)   (94)     (0.13)   -        -
  แสดงด้วยมูลค่ายุติธรรม                                                                            

  กำไร (ขาดทุน) สุทธิจากเงินลงทุน                      806      0.89     610      0.81     531      0.86

  ส่วนแบ่งกำไรจากเงินลงทุนตามวิธีส่วนได้เสีย               13       0.01     6        0.01     8        0.01

  รายได้เงินปันผล                                    784      0.87     661      0.88     147      0.24

  เบี้ยประกันภัยที่ถือเป็นรายได้                           37,118   41.01    29,090   38.71    2,199    3.57

  รายได้จากการดำเนินงานอื่น ๆ                         1,206    1.33     656      0.87     743      1.21

  หัก ค่าใช้จ่ายในการรับประกันภัย                        31,707   35.03    25,221   33.56    1,940    3.15

  รวมรายได้ที่มิใช่ดอกเบี้ย                              34,017   37.58    28,400   37.79    21,683   35.23

  รวมรายได้จากการดำเนินงานสุทธิ                       90,508   100.00   75,144   100.00   61,540   100.00
  -----------------------------------------------------------------------------------------------------

[1] รายละเอียดรางวัลต่าง ๆ สามารถดูได้ในหัวข้อรางวัลเกียรติคุณ ในรายงานประจำปี 2554